Diari Oficial de la Generalitat Valenciana


Sumari del DOGV 5419, del 02-01-2007 (2006/15531)

RESOLUCIÓ de 23 de novembre de 2006, del Servici Territoriald'Energia d'Alacant, per la qual s'atorga autoritzacióadministrativa i aprovació del projecte d'execució a l'empresaGas Natural Cegas, SA, per a la construcció de lesinstal·lacions de distribució de propà en els sectors 4 Saladari Pla Roig I i II en la localitat de Calp. Expedient: CBREDE/6/45/03 i CBDFCP/2006/4/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5419

Data del DOGV
:   02-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/15652


Data del document
:   23-11-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Calp
    * gas natural
    * empresa privada

Vista la sol·licitud presentada per Gas Natural Cegas, SA, per a  
l'autorització administrativa de distribució de propà en els sectors 4  
Saladar i Pla Roig I i II en el terme municipal de Calp, amb destinació  
als mercats domesticocomercials.  
Vist que l'Ajuntament de Calp va ser informat pel Servici Territorial  
d'Energia d'Alacant de la sol·licitud feta per Gas Natural Cegas,  
SA, i que va ser exposada en el tauler d'anuncis de l'Ajuntament  
esmentat del dia 20-06-06 al dia 13-07-06 i que no hi va haver condicions.  
Vist que realitzada la informació pública segons el que establix  
l'article 73 de la Llei 34/1998, de 7 d'octubre, del Sector d'Hidrocarburs,  
en el BOP el dia 20-07-06, en el DGOV el dia 18-08-06.  
Vist que en la informació pública va ser presentada una al·legació  
de Gas Alicante, SAU, en què assenyalava que hi ha una sol·licitud  
pendent de resoldre quant a la distribució de gas natural en el municipi  
de Calp i que l'autorització d'este projecte suposaria una minva en el  
mercat potencial de la zona.  
Vist que per aplicació de l'article 55 punt 1 apartat b) de l'esmentada  
llei, les instal·lacions de distribució de gas canalitzat de propà  
requerixen autorització administrativa.  
Atés que s'han complit els tràmits reglamentaris en l'expedient  
instruït a este efecte.  
Atés que l'al·legació presentada per Gas Alicante, SAU, pertany  
a un projecte i procediment diferent, sense que afecte el projecte de la  
present resolució.  
Atés els avantatges amb vista a la garantia, importància, qualitat i  
condicions tècniques plantejades per Gas Natural Cegas, SA, este Servici  
Territorial d'Energia d'Alacant, en virtut de l'anteriorment establit  
i de les competències que li han sigut assignades a la Conselleria d'Infraestructures  
i Transport d'acord amb el que disposa l'article 16 del  
Decret 118/2004, d'1 d'octubre, del Consell de la Generalitat, pel qual  
s'aprova el Reglament Orgànic i Funcional de la Conselleria d'Infraestructures  
i Transport.  
Resol  
Atorgar autorització administrativa i aprovació del projecte d'execució  
per a la construcció de la xarxa de distribució de propà en els  
sectors 4 Saladar i Pla Roig I i II en la localitat de Calp, les característiques  
principals de la qual són:  
- Subjecte: Gas Natural Cegas, SA.  
- Tipus de gas: propà.  
- Instal·lacions: depòsit aeri de 10.000 litres  
Canalitzacions en MPA amb canonada de polietilé amb diàmetres  
de 63 al 2000 mm.  
- Zona geogràfica : sectors 4 Saladar i Pla Roig I i II.  
- Pressupost: 134.976,79 euros.  
La present autorització administrativa s'atorga a l'empara del que  
disposen els articles 3.3 apartat d) i 73.2 de la Llei 34/1998, de 7 d'octubre,  
del Sector d'Hidrocarburs, i quedarà sotmesa a les condicions  
que figuren a continuació:  
Primera. Les xarxes estaran previstes per al subministrament de  
gas natural, en previsió que en un futur es dispose del dit combustible  
en el municipi.  
Segona. Gas Natural Cegas, SA, haurà d'iniciar el subministrament  
de gas en el termini d'un mes, comptador a partir de la data  
en què el Servici Territorial d'Energia d'Alacant formalitze l'acta de  
posada en marxa de les instal·lacions  
Tercera. Gas Natural Cegas, SA, complirà les obligacions que  
estrictament s'assenyalen en l'article 74 Obligacions dels distribuïdors  
de gas canalitzat i en el punt 1 de l'article 83 Obligacions i drets dels  
distribuïdors i comercialitzadors amb relació al subministrament de la  
Llei 34/1998, de 7 d'octubre, del Sector d'Hidrocarburs.  
Quarta. El titular de la present autorització disfrutarà, com a distribuïdor,  
dels drets que assenyalen els articles 75 i 83 de la Llei 34/1998,  
de 7 d'octubre, del Sector d'Hidrocarburs.  
Cinquena. Les instal·lacions que cal establir es faran d'acord amb  
el projecte tècnic "Xarxa de distribució de gas canalitzat amb subministrament  
de GLP en els sectors 4 Saladar i Pla Roig I i II, depòsit de  
GLP de 10.000 litres" del Sr. Joaquín Costa Moreno, col·legiat núm.  
4.821 del Col·legi d'Enginyers Industrials de la Comunitat Valenciana  
i visat en data 3-05-06 i en tot moment s'ha de complir el Reglament  
de Xarxes i Connexions de Combustibles Gasosos aprovat per Orde de  
18 de novembre de 1974 (BOE 6 desembre 1974) i modificat per l'Orde  
de 26 d'octubre de 1983 (BOE 08.11.83) i la seua correcció d'errades  
(BOE 23.07.84), l'Orde de 6 de juliol de 1984 (BOE 23.07.84),  
l'Orde de 9 de març de 1994 (BOE 21.03.94), l'Orde de 29 de maig de  
1998 (BOE 11.06.98), i compliran el dit reglament, la Llei 21/1992, de  
16 de juliol, d'Indústria, així com les disposicions i normes tècniques  
que en general s'apliquen. Estes instal·lacions estaran previstes per a  
respondre als avanços tecnològics en el camp del gas i aconseguir proveïments  
flexibles i segurs.  
Sisena. La present autorització en cap cas s'entendrà concedida en  
règim de monopoli ni concedirà drets exclusius, com indica l'article  
73 de la Llei 34/1998, de 7 d'octubre, del Sector d'Hidrocarburs.  
Setena. La present autorització administrativa s'entén sense perjuís  
i independentment de les concessions, llicències, permisos o autoritzacions  
de competència municipal, provincial, autonòmica, estatal  
o d'este o altres organismes i entitats que siguen necessàries per a la  
realització de les instal·lacions, d'acord amb la corresponent legislació  
sectorial o amb altres disposicions que siguen aplicables i, en especial,  
les relatives a l'ordenació del territori i del medi ambient, tot això  
d'acord amb el que disposa l'article 73.4 de la Llei 34/1998, de 7 d'octubre.  
Huitena. La determinació de les tarifes i del règim econòmic que  
s'apliquen per al subministrament de gas canalitzat es regiran per les  
disposicions vigents en cada moment.  
Novena. La present autorització s'atorga sense perjuí de tercers i  
deixant fora de perill els drets particulars.  
Deu. Per a introduir modificacions que afecten les dades bàsiques  
serà necessari obtindre autorització d'este Servici Territorial d'Energia  
d'Alacant.  
Onze. Este Servici Territorial, una vegada finalitzades les obres  
d'instal·lació, procedirà a efectuar els assajos i proves oportunes, així  
com a demanar un certificat final d'obra, firmat per un tècnic superior  
competent i visat pel col·legi oficial corresponent, en el qual conste  
que la construcció i muntatge de les instal·lacions s'han efectuat  
d'acord amb la normativa tècnica vigent que se li aplique.  
Dotze. Gas Natural Cegas, SA, informarà de l'acabament de les  
instal·lacions a l'organisme autoritzador per al seu reconeixement definitiu  
i alçament de l'acta de posada en marxa, ja que sense este requisit  
no podran entrar en funcionament.  
Tretze. Serà causa de revocació de la present autorització administrativa:  
- L'incompliment de la constitució del depòsit de garantia en la  
forma i el termini assenyalat en les presents condicions.  
- L'incompliment de les condicions esmentades, la variació substancial  
de les característiques descrites en la documentació presentada  
i que ha determinat el seu atorgament o una altra causa excepcional  
que ho justifique.  
Contra la present resolució podrà interposar-se recurs d'alçada  
davant de la Direcció General de l'Energia en el termini d'un mes,  
comptador des de l'endemà de la notificació, de conformitat amb el  
que establix l'article 115 de la Llei 30/1992, de 26 de novembre, de  
Règim Jurídic de les Administracions Públiques i del Procediment  
Administratiu Comú.  
Alacant, 23 de novembre de 2006.- El cap del Servici Territorial  
d'Energia: Miguel García Mengual.